﻿ SESIUNE ŞTIINŢIFICĂ „ROMÂNIA DUPĂ 20 DE ANI: SCHIMBĂRI ŞI PROBLEME SOCIALE. CALITATEA VIEŢII, ÎNCOTRO?”  12–13 FEBRUARIE 2010 GABRIELA NEAGU FLAVIUS MIHALACHE Institutul de Cercetare a Calităţii Vieţii este unul dintre rezultatele democraţiei şi libertăţii instituite în 1990 în România, pentru că numai într-o ţară liberă, democratică oamenii pot vorbi deschis, obiectiv despre viaţa lor, cu tot ceea ce presupune aceasta: satisfacţii şi împliniri, aşteptări şi dezamăgiri, opţiuni şi decizii. Aniversăm, aşadar, nu doar două decenii de democraţie, ci două decenii de activitate dedicată exclusiv cercetării calităţii vieţii românilor. Institutul de Cercetare a Calităţii Vieţii, institut unic în România prin domeniul său de activitate şi printre puţinele din Europa, şi-a sărbătorit cei 20 de ani de existenţă printr-o sesiune specială de comunicări ştiinţifice – „România după 20 de ani: schimbări şi probleme sociale. Calitatea vieţii, încotro?” în luna februarie a acestui an. La eveniment au participat membrii ai Asociaţiei Române de Sociologie, cercetători din ICCV şi din alte institute de cercetare din ţară, cadre didactice ale instituţiilor de învăţământ superior din România, invitaţi. Debutul acestei întâlniri a avut loc în Aula Academiei Române, unde participanţii au dezbătut, pe parcursul a trei secţiuni plenare, probleme actuale şi de mare importanţă pentru societatea românească: riscurile şi provocările cărora va trebui să le facă faţă România în următorii ani, rolul pe care l-a deţinut şi pe care trebuie să-l îndeplinească în continuare sociologia în evoluţia societăţii noastre, strategiile şi programele sociale, economice, politice iniţiate şi coordonate de către administraţia centrală etc. Prof. dr. Cătălin Zamfir, directorul Institutului de Cercetare a Calităţii Vieţii a deschis dezbaterile conferinţei „România după 20 de ani: schimbări şi probleme sociale. Calitatea vieţii, încotro?”. În alocuţiunea sa, prof. univ. dr. Cătălin Zamfir, directorul ICCV, membru corespondent al Academiei Române, a ilustrat principalele direcţii de cercetare ale institutului, pe toată perioada celor două decenii de activitate Adresa de contact a autorilor: Neagu Gabriela, Institutul de Cercetare a Calităţii Vieţii, Calea 13 Septembrie, nr. 13, sector 5, 050711, Bucureşti, România, email: gabi.neagu@iccv.ro; Flavius Mihalache, Institutul de Cercetare a Calităţii Vieţii, Calea 13 Septembrie, nr. 13, sector 5, 050711, Bucureşti, România, email: fmihalache@iccv.ro. CALITATEA VIEŢII, XXI, nr. 3–4, 2010, p. 401–404 402 GABRIELA NEAGU, FLAVIUS MIHALACHE 2 a ICCV, menţionând că, încă din anul 1990, în institut s-au făcut cercetări concrete în temeiul unor indicatori pe baza cărora se poate identifica variaţia calităţii vieţii şi s-au întocmit o serie de rapoarte. S-au înregistrat trei vârfuri ale sărăciei – în 1992– 1993, în 1997–2000, acum România confruntându-se cu un al treilea şoc, determinat de criza economică mondială. În principal, standardul de viaţă şi confuzia mediului social-politic reprezintă sursa principală a insatisfacţiei colective. La rândul său, ministrul Dezvoltării Regionale şi Turismului a salutat conferinţa şi şi-a manifestat interesul pentru dezvoltarea de parteneriate între minister şi cercetarea ştiinţifică. În cadrul celor două secţiuni plenare, „Societatea românească în următorii cinci ani: riscuri şi provocări” şi „Rolul sociologiei în societate” au prezentat comunicări ştiinţifice prof. dr. Ioan Mărginean, director adjunct al Institutului de Cercetare a Calităţii Vieţii, prof. dr. Traian Rotariu şi conf. dr. Dan Chiribucă, de la Universitatea Babeş-Bolyai din Cluj-Napoca, prof. dr. Nicu Gavriluţă de la Universitatea „Alexandru Ioan Cuza” din Iaşi, prof. dr. Elena Zamfir, de la Universitatea de Vest din Timişoara, prof. dr. Vladimir Pasti de la Şcoala Naţională de Studii Politice şi Administrative din Bucureşti, conf. dr. Sergiu Bălţătescu de la Universitatea din Oradea, prof. dr. Ilie Bădescu şi prof. dr. Dan Banciu de la Universitatea din Bucureşti şi Institutul de Sociologie al Academiei. Cele 14 secţiuni ale conferinţei au reunit 194 de comunicări, ce au acoperit un cadru tematic vast (calitatea vieţii, politici sociale, dezvoltare socială, capital social, devianţă, securitate, justiţie socială etc.). Prezentările pe secţiuni s-au desfăşurat, în paralel, în şapte săli ale ICCV şi ale altor institute din cadrul INCE. Cele mai multe comunicări, în număr de 23, au fost înscrise la secţiunea Dezvoltare socială – Inovaţie socială (moderatori prof. univ. dr. Cătălin Zamfir şi cercetător ştiinţific Cosmin Briciu). Dintre prezentările susţinute cu această ocazie amintim: Pilonul social al dezvoltării durabile (Gheorghe Zaman, Institutul de Economie Naţională, Academia Romană), O nouă ameninţare: raţiunea limitată naşte monştrii (Cătălin Zamfir, Institutul de Cercetare a Calităţii Vieţii, Academia Română), Ursul şi puterile statului (George Predoiu, Ştefan Ungurean, Universitatea Transilvania din Braşov), Determinanţi ai suportului social pentru inovaţie în România (Sergiu Bălţătescu, Universitatea din Oradea), Abordarea apreciativă în schimbarea socială (Ştefan Cojocaru, Universitatea Alexandru Ioan Cuza din Iaşi). Secţiunea Calitatea vieţii: indicatori subiectivi (moderatori prof. univ dr. Ioan Mărginean şi dr. Iuliana Precupeţu) a reunit 13 comunicări pe tema condiţiilor de viaţă, bunăstării subiective şi a indicatorilor sociali. Cele mai multe dintre comunicări au abordat perspectiva comparativă sau analiza longitudinală în evidenţierea aspectelor relevante pentru temele abordate: Indicele dezvoltării umane. România din perspectivă internaţională (Ioan Mărginean, Institutul de Cercetare a Calităţii Vieţii, Academia Română), Starea de spirit a populaţiei în perioada de tranziţie (Iuliana Precupeţu, Institutul de Cercetare a Calităţii Vieţii, Academia Română), Mai fericiţi în comunism (Sergiu Bălţătescu, Universitatea din 3 „ROMÂNIA DUPĂ 20 DE ANI: SCHIMBĂRI ŞI PROBLEME SOCIALE” 403 Oradea), Variaţia în timp a unor indicatori de calitatea vieţii (Ştefan Ştefănescu, Institutul de Cercetare a Calităţii Vieţii, Academia Română). Secţiunea Standardul de viaţă: veniturile şi consumul populaţiei (moderator dr. Mariana Stanciu) a reunit patru lucrări având ca temă comună nivelul trai al populaţiei: Structură şi inegalităţi în veniturile populaţiei: dinamica ultimilor 20 de ani (Simona Ilie, Institutul de Cercetare a Calităţii Vieţii, Academia Română), Lumea ghetoului urban din România (dr. Manuela Stănculescu, coord., Institutul de Cercetare a Calităţii Vieţii, Academia Română), Puterea de cumpărare a diferitelor categorii de venituri (dr. Adina Mihăilescu, Institutul de Cercetare a Calităţii Vieţii, Academia Română) şi Caracteristici ale consumului populaţiei din România în ultimele două decenii (dr. Mariana Stanciu, Institutul de Cercetare a Calităţii Vieţii, Academia Română). Panelul Politici sociale, statul bunăstării, politici de incluziune, politici sectoriale (moderator dr. Sorin Cace şi dr. Ana-Maria Preoteasa) a inclus 13 comunicări pe tematica politicilor de incluziune socială, economiei sociale şi a populaţiei roma. Dintre acestea, enumerăm: Capacitatea de absorbţie şi incluziune socială (Sorin Cace, Institutul de Cercetare a Calităţii Vieţii, Academia Română), Formarea continuă în cadrul politicilor de ocupare din România (Ana-Maria Preoteasa şi Claudia Petrescu, Institutul de Cercetare a Calităţii Vieţii, Academia Română), Economia socială în România (Daniel Arpinte, Institutul de Cercetare a Calităţii Vieţii, Academia Română), Strategia Naţională de îmbunătăţire a situaţiei romilor (Gelu Duminică, ADC Împreună şi Sorin Cace, ICCV), De la indicatorii sociali la indicatorii etnici (Adrian – Nicolae Furtună). Secţiunile cinci, Capital social, comunităţi şi dezvoltare comunitară (moderator dr. Bogdan Voicu) şi şase, Schimbarea valorilor sociale: un model al convergenţei (moderator dr. Mălina Voicu) au reunit 17 prezentări susţinute de cercetători şi cadre didactice de la Academia Română, Universitatea din Bucureşti, Universitatea Babeş-Bolyai, Universitatea din Sibiu, Universitatea 1 Decembrie, Universitatea din Craiova, Universitatea Petre Andrei şi Universitatea Petru Maior. Tema dezvoltării locale comunitare a fost abordată în prezentările: Dezvoltare comunitară la D. Gusti (Zoltan Rostas, Universitatea Bucureşti), Accesul autorităţilor locale la fonduri europene (Manuela Sofia Stănculescu, Monica Marin, Daniela Tarnovschi, ICCV) şi Dimensiunea participativă a dezvoltării locale (Claudia Petrescu, ICCV). Perspective asupra capitalului social şi asupra valorilor, în societatea contemporană au fost prezentate, printre alţii, de Horaţiu Rusu şi Mircea Comşa (Universitatea Lucian Blaga din Sibiu/ Universitatea Babeş-Bolyai, Cluj- Napoca) – 20 years in the mirror? Value change in Eastern and Western Europe across time and nations; Claudiu Tufiş (ICCV) – Profiluri valorice ale simpatizanţilor partidelor politice în România; Mălina Voicu (ICCV) – Efectele democratizării asupra valorilor de gen. Studiu comparativ asupra a 19 state europene; Laura Nistor (Universitatea Babeş-Bolyai) – Buni cetăţeni sau blatişti? Consideraţii privind valorile faţă de mediul înconjurător pe baza EVS; Bogdan Voicu (ICCV) – Social capital and postcommunism. 404 GABRIELA NEAGU, FLAVIUS MIHALACHE 4 Dr. Monica Şerban (Institutul de Cercetare a Calităţii Vieţii, Academia Română) a moderat secţiunea dedicată migraţiei internaţionale (România – o ţară a migranţilor). Dintre lucrările prezentate enumerăm: Xenofobismul. Libertate şi confuzie în orientarea tineretului post-decembrist (Gheorghiţă Geană, Universitatea Bucureşti), Traiectorii ocupaţionale ale românilor din Spania (Paula Tufiş, ICCV), Capitalul uman al emigranţilor români – o abordare cantitativă (Monica Roman şi Bogdan Ileanu, ASE Bucureşti), Romanian migrants to Spain: in or outside the migrant networks – a matter of time? (Monica Şerban şi Bogdan Voicu, ICCV). Secţiunea Familia românească azi (moderator: prof. univ. dr. Cornelia Mureşan, Universitatea Babeş-Bolyai) s-a bucurat de o participare numeroasă ce s-a concretizat în comunicări ce au analizat familia şi politicile familiale, în contextul mai larg al societăţii româneşti în schimbare. Secţiunea dedicată politicilor sociale în asistenţa socială (moderator prof. univ. dr. Elena Zamfir, Universitatea de Vest din Timişoara) a reunit 18 comunicări, dintre care menţionăm: Strategia de la Lisabona: noi direcţii în contextul crizei economice (Simona Stănescu, ICCV), Ancheta socială, componentă a procesului de asistare (Simona Bodogai, Universitatea din Oradea), Politici de acţiune socială bine conduse pentru servicii de calitate (Maria Constantinescu, Cornel Constantinescu, Universitatea din Piteşti), Locul comun al coabitării active (Vasile Burtea, Universitatea Bucureşti), Managementul calităţii învăţământului: standarde de formare în asistenţa socială (Elena Zamfir, Universitatea de Vest din Timişoara). Panelul Criminalitatea – tendinţe şi factori de risc a fost moderat de prof. univ. Dr. Dan Banciu (Universitatea Bucureşti) şi dr. Ecateriana Balica şi a reunit 15 comunicări ce au analizat devianţa şi criminalitatea în societatea românească. Secţiunea dimensiuni ale intelligence-ului academic în domeniul calităţii vieţii (coord. Lect. dr. Sorin Gabriel Sebe, Universitatea Bucureşti şi Sorin Matei, TNS CSOP) a cuprins comunicări din aria ştiinţelor politice, studiilor de securitate şi geopoliticii, în timp ce la secţiunea Dimensiunea morală a societăţii (moderator: prof. dr. Vasile Morar) au fost prezentate şapte comunicări ce au analizat relaţia dintre morală şi realitatea socială din România de după 1990, iar secţiunea Justiţie socială şi calitatea vieţii (prof. dr. Corina Dumitrescu, Universitatea Creştină Dimitrie-Cantemir) a fost dedicată comunicărilor ce au analizat, sub aspect juridic, realităţi şi probleme sociale contemporane. Conferinţa România după 20 de ani: schimbări şi probleme sociale. Calitatea vieţii încotro? organizată de ICCV a avut un dublu scop. Conferinţa şi-a propus să faciliteze cadrul de realizare şi diseminare a analizelor sociologice asupra stării României, la două decenii de la schimbările din 1989, urmărind conturarea aspectelor semnificative consemnate în evoluţia recentă a societăţii româneşti şi a calităţii vieţii populaţiei. 